I dag inviterede TrygFonden borgerne til Marina Fjordparken i Aalborg for at vise, hvordan man kan redde sit eget og andres liv. En undersøgelse foretaget af Statens Institut for Folkesundhed viser, at de fleste drukneulykker i Nordjylland sker på havnene. I dag fik folk så mulighed for at udøve førstehjælp, hvis det værste skulle ske. - Det involverer jo folk noget mere og prøve at yde førstehjælp på den her måde. Hvis man nu kommer ud for en situation skulle man gerne være bedre rustet til opgaven, siger livredder Kamilla Frick Riber fra TrygFonden.

Opsummering:
Borgerne skal være bedre rustet til at yde førstehjælp i de nordjyske havne. Derfor holdt TrygFonden i dag kursus i livredning.